Պաշտպանության նախարարությունն այսօր խորհրդարանին է ներկայացրել Զինվորական ծառայության եւ զինծառայողի կարգավիճակի մասին օրենքի փոփոխությունը, որի ընդունման դեպքում մարտական գործողությունների ժամանակ զոհված ծնող, քույր կամ եղբայր ունեցող ընտանիքի միակ արու զավակը կազատվի պարտադիր զինվորական ծառայությունից։ Այս նախագիծն առաջին ընթերցմամբ ընդունվել է: Ազգային Ժողովն այսօր վավերացրել է նաև Հայաստանի կառավարության և Եվրոպական հանձնաժողովի միջև մշակութային և ստեղծագործ ոլորտների համար Միության Ստեղծագործ Եվրոպա ծրագրին Հայաստանի մասնակցության վերաբերյալ փոխըմբռնման հուշագիրը: